CELEX: 32006R1743
Language: lv
Date: 2006-11-24 00:00:00
Title: Komisijas Regula (EK) Nr. 1743/2006 ( 2006. gada 24. novembris ) par pastāvīgu atļauju izmantot dzīvnieku barībā piedevu   (Dokuments attiecas uz EEZ)

25.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 329/16
            
         KOMISIJAS REGULA (EK) Nr. 1743/2006
   (2006. gada 24. novembris)
   par pastāvīgu atļauju izmantot dzīvnieku barībā piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3. pantu un 9.d panta 1. punktu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), un jo īpaši tās 25. pantu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai.
            
         
               (2)
            
            
               Regulas (EK) Nr. 1831/2003 25. pantā ir paredzēti pārejas pasākumi attiecībā uz dzīvnieku barības piedevu izmantošanas atļaujas pieteikumiem, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 piemērošanas dienas.
            
         
               (3)
            
            
               Atļaujas pieteikums piedevai, kas minēta šīs Regulas pielikumā, tika iesniegts pirms Regulas (EK) Nr. 1831/2003 stāšanās spēkā.
            
         
               (4)
            
            
               Atbilstīgi Direktīvas 70/524/EEK 4. panta 4. punktam sākotnējās atsauksmes par šo pieteikumu Komisijai nosūtīja pirms Regulas (EK) Nr. 1831/2003 piemērošanas dienas. Tādēļ minētais pieteikums jāizskata saskaņā ar 4. pantu Direktīvā 70/524/EEK.
            
         
               (5)
            
            
               Ir iesniegti dati, lai pamatotu šo pieteikumu par beztermiņa atļaujas piešķiršanu ar Schizosaccharomyces pombe (ATCC 5233) iegūtās 6-fitāzes EC 3.1.3.26 fermentu preparāta izmantošanai gaļas cāļiem. Eiropas Pārtikas nekaitīguma iestāde 2006. gada 20. aprīlī sniedza atzinumu par šā preparāta nekaitīgumu un efektivitāti.
            
         
               (6)
            
            
               Novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādējādi minēto fermentu preparātu, kas noteikts šīs regulas pielikumā, jāatļauj izmantot bez termiņa ierobežojuma.
            
         
               (7)
            
            
               Šā pieteikuma novērtējums rāda, ka nepieciešamas atsevišķas procedūras, lai darbiniekus aizsargātu no pielikumā norādīto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (3).
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Fermentu grupas preparātu, kas norādīts pielikumā, pastāvīgi bez termiņa ierobežojuma atļauts izmantot par dzīvnieku barības piedevu, ievērojot minētajā pielikumā paredzētos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 24. novembrī
      
         
            Komisijas vārdā —
         
            Komisijas loceklis
         
         Markos KYPRIANOU
      
   
   
      (1)  OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Regulu (EK) Nr. 1800/2004 (OV L 317, 16.10.2004., 37. lpp.).
   
      (2)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (3)  OV L 183, 29.6.1989., 1. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      PIELIKUMS
      
                  EC Nr.
               
               
                  Piedeva
               
               
                  Ķīmiskā formula, apraksts
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  Aktīvās vienības uz kg kompleksās barības
               
            
                  Fermenti
               
            
                  E 1640
               
               
                  6-fitāze
                  EC 3.1.3.26
               
               
                  No Schizosaccharomyces pombe (ATCC 5233) iegūtas 6-fitāzes preparāts ar šādu minimālo aktivitāti:
                  šķidrā veidā –
                  6-fitāze: 5 000 FTU (1)/ml
               
               
                  Gaļas cāļi
               
               
                   
               
               
                  250 FTU
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
                           
                        
                              2.
                           
                           
                              Ieteicamā deva uz 1 kg kompleksās barības: 250–750 FTU
                           
                        
                              3.
                           
                           
                              Izmantošanai barības maisījumos, kas satur vairāk par 0,23 % fosfora fitīna savienojumu veidā
                           
                        
               
                  Neierobežots
               
            
         (1)  Viens FTU ir fermenta daudzums, kas minūtē no nātrija fitāta substrāta atbrīvo 1 mikromolu neorganiska fosfāta, ja pH ir 5,5 un temperatūra 37 °C.